Energia-industria

Energia-industria jarduera ekonomikoen multzoa da, herrialde askotan sektore dinamikoa gisa, hainbat energia-moduren ekoizpena, banaketa eta erabilera hartzen ditu bere baitan, erauzketa-metodoak, fintze-prozesuak, energia sortzeko teknologiak eta energia biltegiratzeko soluzioak kontuan izanik. Industria-eragiketetan, merkataritzan eta etxeko bizitzan euskarri bezala balio du. Gaur egungo gizarteak energia ugari kontsumitzen du, hori dela eta, etengabeko ikerketa eta garapen entseguak jorratzen dira honen eraginkortasuna, fidagarritasuna eta ingurumen-jarduera hobetzeko helburuarekin.   

Bi bloke nagusitan banatzen dira, alde batetik, erregai fosilen industria eta bestalde, energia berriztagarrien industria. Horiez gain, energia nuklearraren industria eta energia elektrikoaren industria ere esanguratsuak dira.

 Sailkapena 
Erregai fosilak:  Baliabide naturaletatik abiatuta eraldaldatutako erregaiak dira eta kontsumitu ondoren, oso erritmo motelean birsortzen dira edo ez dira birsortzen. Ingurumenean duten eragina ikaragarria da, karbono dioxido eta beste gas batzuen isurketa direla eta, klima aldaketaren arrazoi nagusitzat hartzen dira.  Gehien erabiltzen diren erregaiak petrolioa, gas naturala eta ikatza dira. Oro har, petrolioa, motor-erregai, plastikoa eta beste produktuen ekoizpenera bideratzen da eta gas naturala eta ikatza elektrizitatearen ekoizpenera. 

Energia berriztagarrien industria: Iturri naturaletatik lortzen dira eta etengabe eta modu iraunkorrean birsortzen dira. Energia iturri berriztagarriek erabiltzen dira  baliabide naturalak energian eraldatzeko, orokorrean energia elektriko eta termiko, elektrizitatea eta beroa ekoizteko. Horren adibide dira, eguzki energia, energia eolikoa, hidraulikoa, geotermikoa, maremotriza eta biomasa.  

Energia nuklearraren industria:  atomoen fisio nuklearretik lortzen da; batez ere, uraniotik. Berotegi-efektuko gasik sortzen ez duen arren, kudeatzeko zailak diren hondakin erradioaktiboak sortzen ditu. Bere erabilera nagusia elektrizitatearen sorkuntza da.  

 Energia berriztagarriak eta Europar Batasunaren helburuak   
Egungo energia-krisiak, Errusiak Ukrainan egindako erasoak areagotura, agerian utzi du beharrezkoa dela EBk Errusiako erregai fosilekiko duen mendekotasuna murriztea eta energia hornidura ziurtatzea eta dibertsifikatzea alternatiba gisa energia berriztagarria aintzat izanez. Aldi berean, EBk trantsizio berdearen alde egiten du krisi klimatikoaren aferari aurre egiteko.                    

EBren helburua berotegi-efektuko gasen emisioak murriztea da eta neutralitate klimatikoa lortzea 2050ean. 

 Erreferentziak